
Üdvözlök mindek kedves olvasót! 

Lengyel Tibor vagyok, történész illetve kutató. Ebben a cikkben a 
világháborúk utáni, illetve a hidegháború alatti magyarfejlesztésű 
harckocsikról szóló kutatásom eredményeit publikálom. 

A szót két, a háború alatt tervezett közepes harcjárművel 
kezdeném, melyekből csak egy-egy prototípus készült el. 


1 | Facebook 


7691 | Elolvasva 


A 43.M és 44.M Tas 

A háború harmadik évére, 1943 tavaszára eloszlott a gyors győzelem 
reménye. A gyenge fegyverzettel bevetett magyar hadsereg személyi 
állományban és hadfelszerelési eszközökben súlyos veszteségeket 
szenvedett. A keleti fronton szerzett háborús tapasztalatok a honvédség 
vezetőit a haditechnika, ezen belül a páncélozott eszközök gyors ütemű 
fejlesztésére kényszerítették. 

A fejlesztés két irányban indult meg; egyrészt a már rendelkezésre álló 
fegyverzet korszerűsítése, másrészt új harceszközök kialakításának 
területén. A korszerűsítés keretében került sor a Toldi könnyű 
harckocsik páncélzatának és fegyverzetének megerősítésére, a Túrán 
közepes harckocsi 75 mm-es löveggel történő átfegyverzése, és a Zrínyi 
II rohamtarack kialakítása. 

A szovjet csapatoknál tömegesen alkalmazott közepes és nehéz 
harckocsik megjelenése egyre sürgetőbben igényelte az ellenük sikerrel 


bevethető, saját nehéz harckocsik hadrendbe állítását. 

A HM küldöttsége 1943 áprilisában tájékozódó látogatást tett 
Németországban, hogy tanulmányozzák a német harckocsik gyártását, 
illetve korszerű német harckocsik gyártási jogának megvásárlása 
reményében. Szerették volna a Pz.Kpfw. IV Ausf. H német közepes - 
magyar vonatkozásban nehéz - harckocsi, valamint a Pz.Kpfw. V 
„Párduc” gyártási jogát és gyártási leírását megvásárolni. A német fél - 
a típusok kiforrantlanságára hivatkozva - az eladásoktól mereven 
elzárkózott, jóllehet korábban egy Pz.Kpfw. IV Ausf. F2 típust a HTI 
részére kipróbálásra átadott. 

A német álláspont racionális volt. Tudták, hogy a magyar nehézipar pár 
üzeme alkalmatlan nehéz harckocsik sorozatgyártására. Egyetlen üzem, 
a MÁVAG mozdonygyára rendelkezett szerelőaknákkal és legalább 50 
tonnás hídrudakkal. Az üzem viszont egy napra sem hagyhatta abba a 
gőzmozdonyok gyártását. Az Ózdi Vasmű nem volt képes 50 mm-nél 
vastagabb páncéllemezek előállítására, ez nem is lett volna elegendő. 
Öntött acél fődarabok gyártására nem is volt lehetőség az országban, 
így a német Hadigazdálkodási Minisztérium (Speer) és az OKW 
ellenezte a magyar kapacitás és nyersanyag felesleges elfecsérlését. 
Nem utolsósorban a magyarokat nem tartották eléggé megbízhatónak 
titkos fegyverzet gyártására, tisztában voltak az árulók és az angol 
ügynökök jelenlétével. A magyar Honvédelmi Minisztérium irreális 
világban élt a hazai ipar lehetőségeiről, holott tisztában volt a súlyos 
nyersanyaghelyzettel. 

Ironikus módon a felsorolt ellenérvek többsége később mind 
idejétmúltnak bizonyult. Az Ózdi Vasmű a Zrínyi önjáró lövegek gyártása 
során már 75 mm-es páncéllemez előállítására is képes volt, és mivel a 
MÁVAG-ot teljesen lekötötte a Toldi és Túrán típusú harckocsik 
gyártása, a Weiss Manfréd Rt. alkalmazkodott a helyzethez, így a Zrínyi 
rohamtarack mellett alkalmas volt nehéz harckocsik gyártására is. 

A vásárlási kudarc a HM vezetőségét a nehéz harckocsi hazai 
terveztetésére és gyártására kényszerítette. Még ugyanebben a 
hónapban, 1943 áprilisában a HM megbízta a Weiss Manfréd Rt.-t az új 
típus megtervezésével és megépítésével. Csak a HTI tiszti küldöttsége 
látta 1943-ban a német Tigris és Párduc harckocsikat Kummersdorfban, 
azonban belülről nekik sem mutatták meg. Mivel a hazai tervezők közül 
Németországban senki sem járt, újságban látható képeken kívül 

egyebet nem láthattak ezekről a típusokról. Ezért a tervezésben 
kezdettől fogva részt vett a HTI 3 szaktisztje, Harmos Zoltán 
vezérőrnagy vezetésével. 

Az alaptervek rekordsebességgel készültek el, Kovácsházy Ernő 
gépészmérök irányításával. Két típusterv készült el, egy korábbi illetve 
egy új, korszerűbb változat. A Weiss Manfréd Rt. csepeli üzemében 
1943. július 28-ra elkészült az új harckocsi súlyszámítási jegyzőkönyve, 
július 30-ra pedig az általános leírás. A WM Rt. 1943. augusztus 23-án 
adta nehéz harckocsira vonatkozó, közel 3,5 millió pengős 
költségelőirányzatú ajánlatát, amely a szerkesztési munkákat és egy- 
egy db vas- (43.M Tas), illetve páncéllemez-felépítményű, üzemképes 
állapotú, minden világító és megfigyelő berendezéssel felszerelt 
mintapéldány (44.M Tas) legyártását tartalmazta. 1943. december 3-án 
elkészült az új nehéz harckocsi műszaki leírása és körvonalrajza, amivel 
a nyáron tett ajánlatot december 6-án kiegészítették. A WM-gyár által 
elkészített, 44.M Tas nehéz harckocsi 1:10 léptékű fémmodelljéről 
készült fotók szintén ekkor kerültek a HTI-hez. 


A tervek alapján a 43.M Tas nehéz harckocsi külső jegyeiben nagyon 
hasonlított a német Párduc harckocsira, de a tervezők a 44.M Tas 
tervezésénél szovjet T-34-es harckocsi homlokzati páncélzatának 
meredek dőlésszögét is hasznosították. Ez utóbbinál felvetődött a 
szovjet harckocsi dízelmotorjának alkalmazása is, de ezt gyártási 
lehetőség híján elvetették. A HM a terveket elfogadta, így a fejlesztés és 
a gyártás megkezdődhetett. 

1944 májusára elkészült a teljes tervdokumentáció, a WM megkezdte a 
vas mintakocsi (43.M Tas) építését. Májustól, a bombázások kezdetétől 
a WM tervezőcsoportját beköltöztették a Haditechnikai Intézet Budafoki 
úti épületébe, ahol tovább folytatták tervezői tevékenységüket. 

1944 tavaszán már javában épült a 43.M Tas mintakocsi a prototípus 
szerelésével mindig járó pontatlan megmunkálások, hegesztési, öntési 
és rugóvetemedések, általános illesztési és mérethibák miatti 
többszörös szerelések, módosítások szokásos nehézségeit fokozzák a 
háborús viszonyok okozta anyagellátási hiányok, a beszűkült 
lehetőségek miatti technológiai akadályok, majd mindezek 
következményei késlekedésben és minőségben, azonnali ember- és 
munkaátirányítások, légitámadások. 

1944 júniusára elkészült a 43.M Tas nehéz harckocsi vas 
mintakocsijának komplett alváza, a beépített motorokkal,a torony 
szerelési készültsége pedig a nyers összeállításig jutott, majd 
nemsokkal ezután elkezdődött a 44.M Tas páncéllemez-felépítményű, 
üzemképes állapotú mintapéldányának összeszerelése. Sajnos az 
1944. július 27-i, WM-gyár elleni amerikai légitámadás során a 
szerelőcsarnok teteje leszakadt, a 43.M és 44.M Tas prototípusainak 
torony nélküli alvázai pedig kiégtek, teljesen megsemmisültek. Ezután a 
tervezői tevékenység véglegesen leállt. 

A WM 1944 szeptemberében a Tas építési munkáit átadta a Ganz- 
gyárnak, ahol az előkészületek lassan megindultak, azonban az 1944. 
októberi események után be is fejeződött. A Ganz 1,2 millió pengőt kért 
a végleges tervek és részletrajzok elkészítéséért, ezt a HM meg is 
ígérte, de érdemi munka már nem indult meg. 


A 43.M Tas műszaki adatai 

Típus: közepes/nehéz tank 
Származása: Magyar Királyság 
Használata: Magyar Királyság 
Háborúk: Második Világháború 
Tervező: WM 
Tervezve: 1943 
Gyártó: WM 
Gyártva: 1944 

Gyártott mennyiség: 1 teljes alváz a felépítménnyel 
Súlya: 36,6 tonna 

Hossza: 7795 / 7978 / 8500 / 9738 mm (lövegfüggő) 

Szélessége: 3150 mm 
Magassága: 2700 mm 

Legénység: 5 fő (parancsnok, lövész, töltő, rádiós géppuska kezelő 
vezető) 

Páncélzat: 20-120 mm 

Fő fegyverzet: 1 x 75 mm-es 43.M L/46 harckocsiágyú 
(kényszermegoldás) 

1 x 80 mm-es harckocsiágyú (eredeti tervek) 

Másodlagos fegyverzet: 2x8 mm-es géppuska 

Motor: 2x8 hengeres Weiss Manfréd V-8 H4 (260 LE, 194 kW; 

összteljesítmény: 520 LE, 388 kW) 

Fajlagos teljesítmény: 14,2 LE/t 
Sebességváltómű: 5 előre és 5 hátra 
Felfüggesztés: laprugó 
Szabad hasmagasság: kb. 510 mm 
Üzemanyag mennyiség: 700 I 
Hatótáv: 220 km 
Sebesség úton: 47 km/h 


A 44.M Tas műszaki adatai 

Típus: közepes/nehéz tank 

Származása: Magyar Királyság Használata: Magyar Királyság 

Háborúk: Második Világháború 

Tervező: WM 

Tervezve: 1944 

Gyártó: WM 

Gyártva: 1944 

Gyártott mennyiség: 1 páncéllemez felépítményű, üzemképes állapotú 
mintapéldány teljes alváza 
Súlya: 38 tonna 

Hossza: 9210 / 9738 mm (lövegfüggő) 

Szélessége: 3500 mm 
Magassága: 2700 mm 

Legénység: 5 fő (parancsnok, lövész, töltő, rádiós géppuska kezelő, 
vezető) 

Páncélzat: 20-120 mm 

Fő fegyverzet: 1 x 75 mm-es 43.M L/46 harckocsiágyú 
(kényszermegoldás) 

1 x 80 mm-es harckocsiágyú (eredeti tervek) 

1 x 88 mm-es harckocsiágyú (potenciális licensz esetén) 


Másodlagos fegyverzet: 2x8 mm-es géppuska 

Motor: 2x8 hengeres Weiss Manfréd V-8 H4 (260 LE, 194 kW; 

összteljesítmény: 520 LE, 388 kW) (kényszermegoldás) 

1x12 hengeres Maybach HL230 P300 V-12 (690 LE, 515 kW) 
(potenciális licensz esetén) 

Fajlagos teljesítmény: 13,7 LE/t (kényszermegoldás) 

18,2 LE/t (potenciális licensz esetén) 

Sebességváltómű: 5 előre és 5 hátra 
Felfüggesztés: laprugó 
Szabad hasmagasság: kb. 510 mm 
Üzemanyag mennyiség: 720 I 
Hatótáv: 200 km 

Sebesség úton: 46 km/h (kényszermegoldás) 

58 km/h (potenciális licensz esetén) 


*Ezek az értékek a Haditechnika 2013/6. számából valóak, az adatokat 
archív levéltári dokumentumokra hivatkozva közölték. Az interneten a 
német 7.5 cm KwK 40 harckocsi ágyú páncéltörő adataival 
kapcsolatban több, egymástól eltérő adat is kering, ezért én ezt tartom 
mérvadónak. 


A 45.M "Párduc" 

43M és 44M Tas prototípusainak lebombázása után a már megszállt 
országban még adódott egy lehetőség. A németek felajánlották a 
Panzerkampfwagen V és VI licenszét annak cseréjébe, hogy 
harcoljanak tovább a magyar szakaszok a németek oldalán. Kettő 
típusterv készült a sorozatgyártásra, bár az első teljesen megegyezett a 
Panzer V műszaki rajzával. A másik a 45.M Párduc nevet kapta, ahol a 
magyar mérnökök már komolyabb, részletesebb módosításokat 
végeztek, hogy versenyképes legyen a legújabb orosz tankok ellen. 
Miután a német területeket elfoglalták a szovjet csapatok, a projektet 
befejezték, így nem készült belőle prototípus, csak papíron maradt. A 
60-as években titokban még készült egy újabb tervrajz a 
Néphadseregnek a német Standard Tank projekt valamint Leopárd 1 
kiszivárgott információi alapján, de nem volt lehetőség a harckocsi 
legyártására, mivel az ország a vasfüggöny mögött volt. 


A 45.M Párduc műszaki adatai 

Típus: közepes/nehéz tank 
Származása: Magyar Királyság 
Használata: Magyar Királyság 
Háborúk: Második Világháború 
Tervező: Hiányzó forrás 
Tervezve: 1944 
Gyártó: Hiányzó forrás 
Gyártva: - 

Gyártott mennyiség: - 
Súlya: 45 tonna 
Hossza: 9340 mm 
Szélessége: 3200 mm 
Magassága: 2540 mm 

Legénység: 4 fő (parancsnok, lövész, rádiós géppuska kezelő, vezető) 
Páncélzat: 15-120 mm 

Fő fegyverzet: 1 x 75 mm-es KwK 42 L/70 harckocsiágyú (eredeti 
tervek) 

1 x 90 mm-es harckocsiágyú (1960-as tervek) 

1 x 105 mm-es harckocsiágyú (1960-as tervek) 

Másodlagos fegyverzet: 2 x 7,92 mm-es géppuska 


Motor: 12 hengeres Maybach HL230 P300 V-12 (690 LE, 515 kW) 
(eredeti tervek) 

10 hengeres MTU MB 838 CaM 500 V-10 (819 LE, 610 kW) (1960-as 
tervek) 

Fajlagos teljesítmény: 15,3 LE/t (eredeti tervek) 

18,2 LE/t (1960-as tervek) 

Sebességváltómű: 5 előre és 5 hátra 

Felfüggesztés: laprugó 

Szabad hasmagasság: kb. 500 mm 

Üzemanyag mennyiség: Hiányzó forrás 

Hatótáv: Hiányzó forrás 

Sebesség úton: kb. 55 km/h (eredeti tervek) 

62 km/h (1960-as tervek) 


*Az információk egy internetes archívumban talált 2011-es fotókról 
vannak. Sajnos az oldalt törölték, de a fotókat megtaláltam. Később 
sikerült beazonosítanom őket, megbízható forrásnak bizonyulnak, Dobó 
Géza könyvéből, a Harckocsik és páncélozott járművek típuskönyve - 
Archívumi kiadás 1980-as változatából lettek lefényképezve. Sajnos 
nem találtam a könyvből megvásárolható példányt, és a tulajdonossal 
sem sikerült felvennem a kapcsolatot, ezért ez utóbbi harckocsiról 
viszonylag kevés az ismert tudnivalóm. 


A Straussler Heavy 

Straussler Miklós találmányairól már korábban is halhattatok. Ő tervezte 
a V-3 és V-4-et, a 39.M Csaba is az ő tervein alapul, de a Duplex Drive 
rendszert is Straussler fejlesztette ki, amely úszóképessé tette a 
harckocsikat, és többek között a normandiai partraszállásnál is ezt 
használták. Néhány elképzelése kudarcot vallott, de a háború után több 
harckocsitípust is tervezett még. Mivel hazája a Vasfüggöny mögé 
került, rendszerint a Brit Haderőnek ajánlotta fel munkásságát, ahol 
azonban többnyire elutasították, mondván túl formabontóak, 
futurisztikusak az ötletei. Bovingtoni kutatómunkám során találtam meg 
a Straussler Heavy névre keresztelt nehéz harckocsi tervrajzát is, bár 
mivel viszonylag könnyű volt a hasonló besorolású harcjárművekhez 
képest - kevesebb mint 40 tonnát nyomott -, lehetne a közepes tankként 
is emlegetni. Szokatlanul alacsony profilú jármű volt különlegesen 
döntött páncélzattal, erős motorral, és a kor egyik legerősebb fő 
fegyverzetével. 

Straussler úgy gondolta, egy közelgő háborúban csakis gyors, erős 
löveggel felszerelt tankok lennének hatásosak. Viszont a gyorsaságnak 
van egy hátránya is, a gyenge páncélzat. Ennek ellensúlyozására 
nagyobb szögben döntötte meg a páncélzatot mint az akkoriban 
szokásos volt, ezzel elérve azt, hogy egy gyengébb páncélzat is olyan 
hatékony lehessen, mint egy kétszer-háromszor olyan vastag. A 
harckocsi nagyjából 10 méter hosszú (löveggel), 3 méter széles, és 2,5 
méter magasra volt tervezve. Az alváz páncélzatát kb. 40-127 mm-esre 
tervezte. A tornyon 90 mm lett volna a legvékonyabb (hátul), míg 210 
mm a legvastagabb pont 60°-ban döntve. 1961-ben mutatta be 
elképzeléseit a Brit Haderő képviselőinek, ők azonban elutasították - 
néhány további típustervével együtt -, és az FV4201 Chieftain projekten 
kívántak tovább dolgozni, ugyan láthatóan felhasználva, ötletet merítve 
Straussler terveiből. A Straussler Heavy végül nem lett részletesen 
kidolgozva, és papíron maradt. Az eredeti tervrajzot sajnos nem 
oszthatom meg szerzői jogi okokból, ezért elkészítettem egy oldal¬ 
illetve felülnézeti rajzot, amely hasonlóan ábrázolja a tankot. Ugyan nem 
teljesen pontos, de így át tudom adni a benyomásom, nektek is lesz 
elképzelésetek, hogyan nézhetett ki. 

Straussler még sok harckocsit tervezett a háború után, több típust meg 
is találtam. Sajnos a mostani kutatásomban csak ezt volt lehetőségem 
részletesebben kidolgozni, de voltak még közepes tank és 
páncélvadász típustervei is. Ezek valószínűleg további vizsgálatokat 
igényelnének. 

A Straussler Heavy műszaki adatai 

Típus: nehéz tank 
Származása: Egyesült Királyság 
Használata: - 
Háborúk: - 

Tervező: Straussler Miklós 
Tervezve: 1961 
Gyártó: - 
Gyártva: - 

Gyártott mennyiség: - 
Súlya: kb. 40 tonna 
Hossza: kb. 10000 mm 
Szélessége: kb. 3000 mm 
Magassága: kb. 2500 mm 

Legénység: 4 fő (parancsnok, lövész, rádiós géppuska kezelő, vezető) 

Páncélzat: 40-210 mm 

Fő fegyverzet: 1 x 120 mm-es harckocsiágyú 

Másodlagos fegyverzet: 2 x 7,62 mm-es géppuska 

Motor: Ismeretlen (kb. 800 LE) 

Fajlagos teljesítmény: kb. 20 LE/t 
Sebességváltómű: Ismeretlen 
Felfüggesztés: Ismeretlen 
Szabad hasmagasság: kb. 470 mm 
Üzemanyag mennyiség: Ismeretlen 
Hatótáv: Ismeretlen 
Sebesség úton: kb. 60 km/h 


Itt meg is köszönném minden kedves olvasó figyelmét, remélem tudtam 
új információval szolgálni. 


Egy embernek tetszik. Az ismerőseid közül te lehetsz az 


Tetszik I Megosztás 


HÁBORÚ MŰVÉSZETE 
A FACEBOOKON! 


HA TETSZETT A CIKK, KÖVESSE A 
HÁBORÚ MŰVÉSZETÉT A FACEBOOKON! 

HÁBORÚ l.'.HMSHlll 


| Programok 


S | írjon nekünk 


Szerkesztőség elérhetőségei: 

+36 70 371-0355 | info@haborumuveszete.hu 
Üzemelteti: Silicon Dreams Kft. 


| Archívum 


Tetszik az oldal 


Kapcsolatfelvétel 

Az ismerőseid közül te lehetsz az első, akinek ez tetszik. 

